《古意怀仲章贡侍御二首 其二》
元代·黄清老

梧桐生高冈，云气涵空清。南枝挂孤月，上有苍鸾鸣。

大匠挥玉挂，浑然合天成。置之白玉堂，被之弦歌声。

一弹松风来，再鼓溪月明。子期人已往，青山为谁情？

作者简介：（1290—1348）元邵武人，字子肃。笃志励学，泰定帝泰定四年进士，除翰林国史院典籍官，迁应奉翰林文字兼国史院编修。出为湖广儒学提举。时人重其学行，称樵水先生。有《春秋经旨》、《四书一贯》。